Jabarkan Kerjaya perguruan dari Victor Pogadaev dalam bahasa melayu

Pada tahun 1964 hingga 1965, beliau bekerja sebagai guru bahasa Jerman di Sekolah 8 Tahun Krasny Kommunar di stesen kereta api Sakmarskaya. Pada tahun 1965—1970 — mahasiswa Jabatan Pengajian Indonesia, Institut Bahasa-bahasa Timur, Universiti Negara Moscow M.V. Lomonosov yang tamat dengan cemerlang. Antara pensyarahnya adalah sarjana kenamaan Rusia Pavlenko A. P., Demidyuk L.N., Deopik D.V., Gnevusheva E.I., Gavrilov Yu. N. Pada tahun 1970—1971 menuntut sebagai mahasiswa tanpa ijazah di Universiti Malaya dalam rangka pertukaran mahasiswa (rombongan pertama).

Pada tahun 1975, Victor lulus pengajian siswazah (doktoral) di Institut Negara-Negara Asia dan Afrika, Universiti Negara Moscow dengan gelar PhD dalam sejarah (tesis Parti-Parti Pembangkang di Malaysia, 1957-1971). Pada tahun 1976—1982, beliau bekerja sebagai pegawai dalam Kedutaan Soviet di Jakarta (setiausaha ketiga), pada tahun 1986—1989 – di Kedutaan Soviet di Kuala Lumpur (setiausaha kedua).

Sejak tahun 1989, beliau menjadi editor perunding di bahagian “Ensiklopedia Asia” Institut Ketimuran Akademi Sains Rusia, pada tahun 1996-2001 — pensyarah bahasa Indonesia di Institut Negara-Negara Asia dan Afrika, Universiti Negara Moscow.

Pada tahun 1998-2001 merangkap jawatan timbalan ketua Pusat Analisis Maklumat di kumpulan akhbar Vechernyaya Moskva. Sejak bulan September tahun 2001 – pensyarah bahasa dan budaya Rusia di Fakulti Bahasa dan Linguistik, Universiti Malaya.